CELEX: 32018D0964
Language: et
Date: 2018-07-05 00:00:00
Title: Nõukogu otsus (ÜVJP) 2018/964, 5. juuli 2018, millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas

9.7.2018   
            
            
               ET
            
            
               Euroopa Liidu Teataja
            
            
               L 172/3
            
         NÕUKOGU OTSUS (ÜVJP) 2018/964,
   5. juuli 2018,
   millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 31. juulil 2014 vastu otsuse 2014/512/ÜVJP (1).
            
         
               (2)
            
            
               Euroopa Ülemkogu leppis 19. märtsil 2015 kokku, et võetakse vajalikud meetmed selleks, et seostada piiravate meetmete kestus selgelt Minski kokkulepete täieliku täitmisega, võttes arvesse, et täielik täitmine pidi toimuma 31. detsembriks 2015.
            
         
               (3)
            
            
               Nõukogu pikendas 21. detsembril 2017 otsuse 2014/512/ÜVJP kehtivust kuni 31. juulini 2018, et võimaldada nõukogul Minski kokkulepete täitmist täiendavalt hinnata (2).
            
         
               (4)
            
            
               Olles hinnanud Minski kokkulepete täitmist leiab nõukogu, et otsuse 2014/512/ÜVJP kehtivust tuleks pikendada veel kuue kuu võrra, et võimaldada nõukogul nende täitmist täiendavalt hinnata.
            
         
               (5)
            
            
               Otsust 2014/512/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2014/512/ÜVJP artikli 9 lõike 1 esimene lõik asendatakse järgmisega:
   
      „1.   Käesolevat otsust kohaldatakse kuni 31. jaanuarini 2019.“
   
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 5. juuli 2018
      
         
            Nõukogu nimel
         
         
            eesistuja
         
         G. BLÜMEL
      
   
   
      (1)  Nõukogu 31. juuli 2014. aasta otsus 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 229, 31.7.2014, lk 13).
   
      (2)  Nõukogu 21. detsembri 2017. aasta otsus (ÜVJP) 2017/2426, millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 343, 22.12.2017, lk 77).